የባህር እና ሎጀስቲክስ አግልግሎት ድርጅት 27ኛውን የግንቦት 20 በዓል አከበረ
የኢትዮጵያ የባህር እና ሎጀስቲክስ አግልግሎት ድርጅት 27ኛውን የግንቦት 20 በዓል በድምቀት አክብሯል፡፡ድርጅቱ 27ኛውን የግንቦት 20 በዓልን ሲያከብር እንዳስታወቀው ያለፉት 27 የስራ ዘመናት በብርቱ ፈተናዎች የተሞሉ ነበሩ፡፡ቢሆንም የተመዘገበው ፈጣን ኢኮኖሚያዊ እድገትን ከማሳለጥ እና የደምብኞቹን ፍላጎት ከማርካት እንፃር ሲታይ የተሳኩ ጊዜያትን ማሳለፉን ነው የገለፀው፡፡ቀደም ሲል የወጪ ገቢ እንቅስቃሴዉን በተፈለገው ፍጥነት ለማስከድ ችግር እንደነበር ያስታወሰው ድርጅቱ በተለይም ከባለፉት ስድስት ዓመታት ወዲህ ጊዜን ያማከለ ስራን በመስራት በኩል አምርቂ ውጤት ማስመዝገብ መቻሉን ነው ይፋ ያደረገው፡፡ይህም ስኬት ግንቦት ሃያ ካስመዘገባቸው ውድ ፍሬዎች መካከል አንዱ እንደሆነ ነው ድርጅቱ ያስታወቀው፡፡በቀጣይም ዘመናዊ የመረጃ ስርኣትን በመዘርጋት፣ መሰረተ ልማቶችን በማስፋፋት፣ የፋይናንስ ችግሮችን በመቅረፍ እና ሌሎች ለስራዎቹ ተግዳሮት የሚሆኑትን እክሎቸን በማስወገድ የላቀ ሀገራዊ ስኬትን ለማስመዝገብ እንደሚሰራ አስታውቋል፡፡ከዚህም  በተጨማሪ የአገልግሎት አድማሱን በማስፋት ዓለማቀፋዊ ተወዳዳሪነቱን ማሳደግ በቀጣይ ከፍተኛ ትኩረት ተሰጥቶት እንደሚሰራ ገልጿል፡፡